**Specializációválasztás tájékoztató**

**2019**

# Általános érvényű információk

Ez a tájékoztató 2019 tavaszi félévet követő specializációválasztásra vonatkozik, és kizárólag az adott évre érvényes. A tájékoztató alapja az Építészmérnöki Kar Építészmérnöki Osztatlan Mesterképzési Szakon működő specializációkról és a specializációválasztás rendjéről szóló 1/2019-es Dékáni Utasítás (<https://www.epitesz.bme.hu/files/doc/epk_oszt_specval_du_20190104.pdf>).

Az osztatlan képzésén 2019 tavaszi félévet követő specializációválasztási eljárásában az alábbi két specializáció indul:

* Tervezői specializáció
* Műszaki specializáció

# Az egyes specializációk során megszerezhető speciális szaktudás és a specializációk bemutatása

* 1. **Tervezői specializáció**
		1. Specializációfelelős: Balázs Mihály DLA, egyetemi tanár; balazs.m@kozep.bme.hu
		2. Résztvevő tanszékek és a hozzárendelt hallgatói létszám az első (őszi) szemeszterben:
* Ipari és Mezőgazdasági Épülettervezési Tanszék
* Középülettervezési Tanszék
* Lakóépülettervezési Tanszék
* Urbanisztika Tanszék

a specializációra felvett hallgatók 21-21 %-a

* + - Rajzi és Formaismereti Tanszék
		- Építészettörténeti Tanszék

a specializációra felvett hallgatók 8-8 %-a.

A specializáció féléveiben a tervezési tárgyak esetén (TT2-TT3, komplex és diplomatervezés) a tanszékválasztás a hallgatók számára szabaddá válik. A tanszékek a tanszékekre való jelentkezésnél egyedi rangsort alkalmazhatnak.

* + 1. Megszerezhető speciális szaktudás:

A tervezői specializáció a résztvevő tanszékek által művelt tudomány- illetve éptőművészeti területekhez kötődik. Ennek megfelelően négy területen nyújt sajátos ismereteket:

* + - * építészeti tervezés
			* urbanisztika
			* építészettörténet és műemlékvédelem
			* rajz- és formaismeret

A speciális tudományterületi, illetve építőművészeti ismeretek valamennyi területen a tervezési tárgyakba integrálva jelennek meg, vagyis a működés alapja a tervezés. Fontos hangsúlyozni, hogy a tanszékek a speciális tudás megosztása mellett mindenkor a komplexitásra, mint az építészmérnöki gondolkodás alapkövetelményére törekszenek. Az egyes tanszékek sajátosságai (szemléletmódjukon túl) a tervezési helyszínekben és programokban nyilvánulnak meg, a tervezési tárgyakra is vonatkozó kari tantárgyi követelmények betartása mellett.

* 1. **Szerkezeti specializáció**
		1. Specializációfelelős: Dr. Sajtos István egyetemi docens; sajtos@szt.bme.hu
		2. Résztvevő tanszékek:

A szerkezeti specializáció hallgatóinak képzésében a kar *összes* tanszéke részt vesz, azonban a specializáción megszerezhető *többletkompetenciák* oktatásában kiemelten hangsúlyos szerepe van az:

* Építéstechnológia és Építésmenedzsment Tanszéknek,
* Épületszerkezettani Tanszéknek,
* Szilárdságtani és Tartószerkezeti Tanszéknek.
	+ 1. Megszerezhető speciális szaktudás:

A szerkezeti specializáció lehetővé teszi az *építőművész és építészmérnök szakma* műveléséhez szükséges *műszaki, mérnöki, gazdasági ismeretek elmélyítését, kiszélesítését*, annak érdekében, hogy:

* kreatív és kompromisszumok nélküli legyen az építészeti tervezés,
* hatékony és gazdaságos legyen az épületszerkezeti és épületenergetikai tervezés,
* merész és technológia orientált legyen az épületek tartószerkezete,
* gazdaságilag és műszakilag megalapozott legyen a tervezés és építés egész folyamata.

A képzésben tudatosítható az építészmérnök szakma komplexitásának fontossága, és a műszaki, mérnöki ismeretek lehetőségeket növelő és kreativitást elősegítő volta az építészeti tervezésben.

Az egyes műszaki, mérnöki területeken megszerzett többlettudás lehetővé teszi speciális szakterületeken, szakmákban történő elhelyezkedést, életpálya választást is.

A megszerzett többlettudást mind a Magyar Építész Kamara, mind a Magyar Mérnöki Kamara elismeri azzal, hogy az építészeti, tartószerkezeti, épületszerkezeti, műszaki ellenőri, felelős műszaki vezetői, szakmaterületeken a tervezési, szakmagyakorlási, szakértési jogosultságok megszerzésénél figyelembe veszi.

A szerkezeti specializációt azoknak a hallgatóknak ajánljuk, akiket érdekel és izgat az, hogy minként lehet az építészet „határait tágítani”, megváltoztatni, valamint kimondottan javasoljuk azoknak a hallgatóknak, akik az egyes műszaki, mérnöki területeken szeretnék a tudásukat elmélyíteni, hogy alkotó módon tudjanak majd együtt dolgozni az építészeti tervezést választó kollégáikkal.

# 2. A specializáciválasztási eljárás menete

**2.1. Az eljárás ütemezése**

2.1.1. A specializációválasztási eljárás 2019-ben az alábbi ütemezéssel fog lezajlani:

Meghirdetési időszak a vizsgaidőszak: május 27. - június 24.

Tájékoztató közzététele: május 27.

Specializáció felelősök előadása: június 5. - 16:30 - Helyszín: K275

Jelentkezési időszak: június 25. - július 5.

Döntéshozatali időszak: július 6. - július 31.

**2.2. A specializációválasztáshoz tartozó általános és speciális bemeneti követelmények**

2.2.1. A specializáció bemeneti követelményei

A beneti követelmények általános (mindenkire vonatozó) és speciális, csak az adott specializáció bemenete esetén alkalmazandó követelményekből állnak.

2.2.1.1. Az általános bemeneti követelmények:

1. az adott képzésen a jogviszony létesítésének idejétől függetlenül,
	1. **6 lezárt aktív félév** teljesítése,

vagy

* 1. a mintatanterv szerint az **első hat félévre előírt 180 kreditből, legalább 150** teljesített kredit,
1. a mintatanterv szerinti **első 4 félév kötelező tárgyainak** teljesítése,
2. legalább az egyik **specializáció felvételi követelményeinek** teljesítése.

Az átállásra való tekintettel 2019-ben a b) pontban meghatározott feltétel kiváltható az a) pont ii) alpontjában meghatározott feltétel teljesítésével.

2.2.1.2. Speciális bemeneti követelmények:

* a Tervezési Specializáció esetén a **Tervezési Szigorlat** sikeres teljesítése
* a Szerkezeti Specializáció esetén a **Szilárdságtani Alapszigorlat** vagy az **Épületszerkezettani Alapszigorlat** sikeres teljesítése

Az egyes specializációkhoz kapacitásszámok tartoznak. A kapacitásszám az 2019 tavaszi félévet követő eljárás során specializációra jelentkező, és a bemeneti követelményeket teljesítő hallgatók számának százalékos arányában a következők szerint alakulnak:

* Tervezői Specializáció: 65 %
* Szerkezeti Specializáció: 35 %

Hallgatók specializációkra való bejutása rangsor alapján történik. A rangsorolás a teljesítményindex alapján egységesen történik.

**2.3. Az alkalmazott teljesítménymutató kiszámításának módja**

Az Eljárás során alkalmazott teljesítménymutató minden hallgató számára egységes. A számítás alapja a mintatanterv szerinti első hat félév kötelező és kötelezően választható tárgyaiból számított részindexek összege az alábbi kiegészítésekkel:

* az eljárás során alkalmazott egyes tárgysúlyszámok számítása minden esetben az adott tárgy megelőző öt évben kialakult súlyszámainak átlagolásával történik,
* amennyiben a hallgató nem teljesítette valamelyik tárgyat a megjelölt mintatantervi időszakból, úgy annak a tárgysúlyszámát nullának kell tekinteni,
* az átállásra való tekintettel kizárólag 2019-ben a jelentkezett hallgatókat specializációnként a korábbi szempontrendszer szerint is sorbaállítjuk, és a bejutás bármelyik rangsor szerinti sorbaállítás esetén biztosított.

A számításhoz további információ az alábbi helyen található:

<http://www.epiteszhk.bme.hu/hirek/20190202/specializaciovalasztas-pontszamitas>

Budapest, 2019. május 27.

**Balázs Mihály DLA Dr. Sajtos István**

egyetemi tanár egyetemi docens

a tervezői specializáció felelőse a műszaki specializáció felelőse

**Alföldi György DLA**

egyetemi tanár, dékán

szakfelelős